Janko Baljak
Janko Baljak (Beograd, 21. novembra 1965) je srpski filmski i televizijski reditelj. Diplomirao je filmsku i televizijsku režiju na Fakultetu dramskih umetnosti u Beogradu.

Njegov prvi kratki igrani film Zbog osnovane sumnje prikazan je 1986. godine u zvaničnoj selekciji Festivala jugoslovenskog dokumentarnog i kratkometražnog igranog filma. Za vreme studija režirao deo omnibus filma Šta radiš večeras (priča Apsolutni sluh ). Ovaj film je zvanično zatvorio Festival jugoslovenskog igranog filma u Puli 1988. Priča Apsolutni sluh reprezentovala je Fakultet dramskih umetnosti na Svetskom festivalu filmskih škola u Minhenu 1988. i u selekciji za Osamnaestog "Oskara" za najbolji studentski film vanengleskog govornog područja. Isti film omogućio mu je da uzme učešća u Prvoj Evropskoj letnjoj filmskoj školi u Beogradu 1989. godine. Selekcija je obavljena u Londonu, a predavač dvanaestorici najboljih studenata bio je reditelj Ištvan Sabo. Njegov dokumentarac Derbi reprezentovao je rad ove škole na Montrealskom filmskom festivalu 1990. godine. Diplomski rad, TV drama Dugi život bračnog para Kos naišao je na odličan prijem kod publike i kritike. Otkupljen je od strane francuske televizije.

Autor je desetine emisija kulturno-umetničkog programa TV Beograd. 

Jedan je od osnivača filmske i TV produkcije nezavisnog beogradskog radija B92 u čijoj produkciji je realizovao niz dokumentarnih filmova koji su s uspehom prikazivani kod nas i u svetu i višestruko nagrađivani. 

Redovni je profesor Fakulteta dramskih umetnosti u Beogradu, predaje dokumentarni film

Od 2009-2014 godine bio je umetnički direktor Beogradskog festivala dokumentarnog i kratkometražnog filma, jednog od najstarijih filmskih festivala u Evropi.

Filmografija 
 1986: Zbog osnovane sumnje
 1987: Slušate novosti dana
 1988: Apsolutni sluh; Nepodoban
 1989: Derbi
 1990: Dugi život bračnog para Kos
 1991: Bilo jednom u Srbiji (prva nagrada na Festivalu nezavisnih televizija, Sarajevo)
 1993: Eco Aqua di Montenegro (prva nagrada za režiju na Medunarodnom festivalu sportskog, turističkog i ekološkog filma, Zlatibor; Slike žalosnih događaja; Ekstemni Beograd; 1994: Svi predsednikovi dnevnici; Kosovska trilogija; Beogradski radio mladoženja
 1995: Vidimo se u čitulji (Grand Prix na Festivalu dokumentarnog i kratkog igranog filma, Beograd; YU Nagrada YU FIPRESCI, žirija filmske kritike; 41. Medunarodni festival kratkometražnog filma u Oberhauzenu, Nemacka; Grand prix na Medunarodnom festivalu nezavisnih televizija, Košice, Slovačka; FIPA - Festival international de programmes audiovisuels, Biarritz, Francuska, 1996; Trst 1996; MEDIAWAVE International festival of visual arts, Đer, Mađarska, 1996; Prva nagrada na festivalu "SEVER-JUG" u Ženevi, Švajcarska maj 1996)
 1998: Etnički čisto (najbolji dokumentarni film na 45. Festivalu jugoslovenskog dokumentarnog i kratkometražnog filma; Duvanski put, international co-production - Sweden, Italy, Greece, Bulgaria, Serbia and Montenegro (nominacija za najbolji dokumentarni film prikazan na Švedskoj televiziji)
 2000: 02:06 - Anatomija bola (Grand prix na 47. Festivalu jugoslovenskog dokumentarnog i kratkometražnog filma; Highly Commended Programme; PRIX CIRCOM REGIONAL, Potsdam 2000; 14th FIPA, Biarritz, France, 2001; 3rd Thessalonica Documentary Festival, Greece, 2001 ; 17th North-South Mwdia Festival, Geneva, Švajcarska, 2001)
 2001: Mrtvi ubijaju - Anatomija bola 2 (najbolji dokumentarni film 48. Festivala jugoslovenskog dokumentarnog i kratkometražnog filma, Beograd)
 2002: Srbija u kontejneru, dokumentarni film i televizijski serijal
 2006: Vukovar - poslednji rez, Human Rights Award, Sarajevo Film Festival
 2007: Tegla puna vazduha, TV film
 2010: Plavi voz, dugometražni igrani film po vlastitom scenariju
 2012: Plavi voz, TV serija u 3 epizode
 2015: Gram.Kilogram.Tona, dokumentarno-igrani film
2017: Ljudi nisu rode, dokumentarni film
2021: Žurnal o Želimiru Žilniku, dokumentarni film

Spoljašnje veze 
 

Srpski filmski režiseri
Srpski televizijski režiseri
Biografije, Beograd